ai4bharat/Pralekha huggingface dataset:
ग्रामीण विकास मंत्रालय
दीनदयाल अंत्योदय योजना – राष्ट्रीय ग्रामीण आजीविका मिशन ने राष्ट्रीय पोषण माह मनाया
प्रत्येक वर्ष सितंबर महीने को पूरे देश में राष्ट्रीय पोषण माह के रूप में मनाया जाता है। ग्रामीण विकास मंत्रालय इस अवसर पर सभी लक्षित लाभार्थियों तक पोषण की महत्ता का संदेश पहुंचाता है। सितंबर माह के दौरान होने वाली गतिविधियों में महिला और स्वास्थ्य, बच्चा और शिक्षा – पोषण भी पढ़ाई भी, जल संरक्षण और प्रबंधन के विषय में महिलाओं-पुरुषों को जागरूक बनाना, जनजातीय क्षेत्रों में महिलाओं और बच्चों के लिये पारंपरिक भोजन शामिल है।
पोषण अभियान का लक्ष्य महिलाओं, गर्भवती माताओं और दुग्धपान कराने वाली माताओं, बच्चों और किशोरों में पोषण की स्थिति में सुधार करना है। इसके साथ ही जन आंदोलन और सामुदायिक संलग्नता इस प्रयास के महत्त्वपूर्ण घटक हैं। महिला एवं बाल विकास मंत्रालय का उद्देश्य गांवों में पोषण पंचायतों को सक्रिय करके और ग्राम पंचायतों और सरपंचों को गतिविधियों का कर्ता-धर्ता बनाकर इस जन आंदोलन को जन भागीदारी में बदलना है।
पोषण माह समारोहों को शुरू करने के लिये सभी जरूरी परामर्श और दिशा-निर्देश राज्य ग्रामीण आजीविका मिशन को जारी किये जा चुके हैं, जिनमें गतिविधि समय-सारिणी भी शामिल है। इसके अलावा राज्य मिशन निदेशकों/मुख्य कार्यकारी अधिकारियों तथा राज्य नोडल अधिकारियों के साथ कल वीडियो सम्मेलन हुआ था। यह सम्मेलन ग्रामीण विकास मंत्रालय की संयुक्त सचिव श्रीमती नीता केजरीवाल ने चर्चा और योजना की तैयारियों के लिये बुलाया था। मंत्रालय सक्रिय रूप से राज्य स्तर पर अन्य सम्बंधित विभागों के साथ तालमेल कर रहा है तथा ग्रामीण संगठनों में आशा और आगनवाड़ी कर्मियों की बैठकें कर रहा है। इस मामले में मंत्रालय ने सलाह दी है कि राज्य मुख्य समितियों का गठन किया जाये तथा उनकी नियमित बैठकें की जायें।
डीएवाई-एनआरएलएम के तहत सभी राज्य मिशन राष्ट्रीय मिशन के दिशा-निर्देश व समर्थन से पूरे हर्षोल्लास के साथ पोषण माह मना रहे हैं। पोषण रैलियों, पोषण रंगोलियों, पोषण शपथ, व्यंजन प्रतियोगिताओं, एग्री-पोषण उपवनों और पारंपरिक कदन्न खाद्य उत्सव मनाने पर भी विचार हो रहा है। डीएवाई-एनआरएलएम के घटक खाद्य, पोषण, स्वास्थ्य एवं वॉश  के तहत डिजिटल टूल-किट को औपचारिक रूप से लॉन्च किया गया, ताकि चिह्नित एफएनएचडब्लू के विषय में मानक बनाये जा सकें। इसके अंतर्गत पुस्तिकायें, दिग्दर्शिका, पोस्टर, परामर्श कार्ड, मानक संचालन प्रक्रिया आदि जैसी संसाधन सामग्रियां रखी गई हैं। इस टूल-किट को बीएमजीएफ नामक तकनीकी एजेंसी का समर्थन हासिल है और उसी ने इसे विकसित किया है। बीएमजीएफ, एनआरएलएम  का समर्थन करता है और यूनीसेफ द्वारा समर्थित रोशनी केंद्र से जानकारी लेता है।
राज्यों से आग्रह किया गया है कि वे कोविड-19 रोकथाम प्रोटोकॉल का कड़ाई से पालन करें और प्रमुख संदेश प्रसारित करने तथा स्वसहायता समूहों व उनके परिवार वालों तक पहुंचने के लिये प्रौद्योगिकी मंचों का इस्तेमाल करें।
स्वास्थ्य एवं परिवार कल्याण मंत्रालय
भारत में कोविड-19की कुल टीकाकरण कवरेज 68.75 करोड़ से अधिक
स्वस्थ्य होने की वर्तमान दर 97.44 प्रतिशत
पिछले 24 घंटों में 38,948 नए मामले दर्ज किये गए
भारत में सक्रिय मामलों की संख्या कुल मामलों का 1.23 प्रतिशत
पिछले 73 दिनों से साप्ताहिक सक्रिय मामलों की दर  3 प्रतिशत से कम
एक महत्वपूर्ण उपलब्धि के रूप में, भारत में टीकाकरण कवरेज ने कल 68.75 करोड़ के आंकड़े को पार कर लिया। पिछले 24 घंटों में 25,23,089 वैक्सीन की खुराक देने के साथ, भारत की कोविड-19 टीकाकरण कवरेज ने आज सुबह 7 बजे तक अनंतिम रिपोर्टों के अनुसार 68.75 करोड़  के संचयी आंकड़े को पार कर लिया है। इन उपलब्धि को 71,77,219 सत्रों के माध्यम से हासिल किया गया है।
आज सुबह 7 बजे तक की अनंतिम रिपोर्ट के अनुसार संचयी आंकड़ों के विवरण में शामिल हैं:
|
|
एचसीडब्ल्यू
|
|
पहली खुराक
|
|
1,03,60,825
|
|
दूसरी खुराक
|
|
84,80,456
|
|
एफएलडब्ल्यू
|
|
पहली खुराक
|
|
1,83,29,867
|
|
दूसरी खुराक
|
|
1,35,76,562
|
|
18-44 वर्ष आयु समूह
|
|
पहली खुराक
|
|
27,17,37,284
|
|
दूसरी खुराक
|
|
3,43,00,303
|
|
45-59 वर्ष आयु समूह
|
|
पहली खुराक
|
|
13,64,12,519
|
|
दूसरी खुराक
|
|
5,80,07,647
|
|
60 वर्ष से अधिक आयु
|
|
पहली खुराक
|
|
8,95,41,322
|
|
दूसरी खुराक
|
|
4,67,94,997
|
|
कुल
|
|
68,75,41,762
केंद्र सरकार पूरे देश में कोविड-19 टीकाकरण की गति को तेज करने और इसके दायरे का विस्तार करने के लिए प्रतिबद्ध है।
पिछले 24 घंटों में 43,903 रोगियों के स्वस्थ होने से स्वास्थ्य लाभ लेने वाले रोगियों  की कुल संख्या बढ़कर 3,21,81,995 हो गई है।
परिणामस्वरूप, भारत में स्वस्थ होने की दर 97.44% है।
केंद्र और राज्यों/केंद्र शासित प्रदेशों द्वारा निरंतर और सहयोगात्मक रूप से किए जा रहे प्रयासों के फलस्वरूप पिछले लगातार 71 दिनों से 50,000 से कम दैनिक नए मामले दर्ज किए जा रहे हैं।
पिछले 24 घंटे में 39,948 नए मामले सामने आए।
वर्तमान में सक्रिय मामले 4,04,874 हैं। वर्तमान में यह सक्रिय मामले देश के कुल पुष्टि वाले मामलों का 1.23% हैं।
देश भर में जाँच क्षमता का विस्तार जारी है। पिछले 24 घंटों में कुल 14,10,649 जाँच की गई हैं। भारत ने अब तक कुल 53.14 करोड़  जाँच की गई हैं।
देश भर में जाँच क्षमता को बढ़ाया गया है, पिछले 73 दिनों से साप्ताहिक पुष्टि वाले मामलों की दर 3 प्रतिशत से कम रहते हुए 2.58 प्रतिशत बनी हुई है। दैनिक रूप से पुष्टि वाले मामलों की दर 2.76 प्रतिशत है। लगातार पिछले 7 दिनों से पुष्टि वाले मामलों की दर 3 प्रतिशत से कम और 91 दिनों से दैनिक 5 प्रतिशत से नीचे बनी हुई है।
प्रधानमंत्री कार्यालय
प्रधानमंत्री ने प्रसिद्ध बंगाली लेखक श्री समरेश मजूमदार के निधन पर शोक व्यक्त किया
प्रधानमंत्री श्री नरेन्द्र मोदी ने प्रसिद्ध बंगाली लेखक श्री समरेश मजूमदार के निधन पर गहरा दुख व्यक्त किया है।
अपने ट्वीट में प्रधानमंत्री ने कहा;
“श्री समरेश मजूमदार को बंगाली साहित्य में उनके योगदान के लिए स्मरण किया जाएगा। उनकी रचनाएँ पश्चिम बंगाल के समाज और संस्कृति के विभिन्न पहलुओं को दर्शाती हैं। उसके परिवार के प्रति मेरी संवेदनाएं। ऊँ शांति।"
“রী সমরেশ মজুমদার বাংলা সাহিত্যে তাঁর অবদানের জন্য স্মরণীয় হয়ে থাকবেন । তাঁর লেখনীতে পশ্চিমবঙ্গের সমাজ ও সংস্কৃতির বিভিন্ন দিক সুন্দরভাবে ফুটে উঠেছে। তাঁর পরিবারের প্রতি রইল আমার সমবেদনা। ওঁ শান্তি ।”
स्वास्थ्य एवं परिवार कल्याण मंत्रालय
राष्ट्रव्यापी कोविड टीकाकरण के तहत अब तक 119.38 करोड़ से अधिक टीके लगाए जा चुके हैं
बीते चौबीस घंटों में 90.27 लाख से अधिक टीके लगाए गए
स्वस्थ होने की वर्तमान दर 98.33 प्रतिशत
पिछले 24 घंटों में 9,119 नए रोगी सामने आए
भारत में सक्रिय मरीजों की संख्या 1,09,940 है
साप्ताहिक सक्रिय मामलों की दर , बीते 62 दिनों से 2 प्रतिशत से कम
पिछले 24 घंटों में 90,27,638 वैक्सीन की खुराक देने के साथ ही भारत का कोविड 19 टीकाकरण कवरेज आज सुबह 7 बजे तक अंतिम रिपोर्ट के अनुसार 119.38 करोड़  के अहम पड़ाव से अधिक हो गया। इस उपलब्धि को 1,23,73,056 टीकाकरण सत्रों के जरिये प्राप्त किया गया है।
आज सुबह 7 बजे तक की अस्थायी रिपोर्ट के अनुसार कुल टीकाकरण का विवरण इस प्रकार से है:
|
|
स्वास्थ्य कर्मी
|
|
पहली खुराक
|
|
1,03,82,870
|
|
दूसरी खुराक
|
|
94,36,705
|
|
अग्रिम पंक्ति के कर्मी
|
|
पहली खुराक
|
|
1,83,77,133
|
|
दूसरी खुराक
|
|
1,63,83,806
|
|
18-44 वर्ष आयु वर्ग
|
|
पहली खुराक
|
|
44,85,35,082
|
|
दूसरी खुराक
|
|
20,36,38,734
|
|
45-59 वर्ष आयु वर्ग
|
|
पहली खुराक
|
|
18,22,43,827
|
|
दूसरी खुराक
|
|
11,46,46,368
|
|
60 वर्ष से अधिक
|
|
पहली खुराक
|
|
11,41,31,257
|
|
दूसरी खुराक
|
|
7,60,68,959
|
|
कुल
|
|
|
|
1,19,38,44,741
पिछले 24 घंटों में 10,264 रोगियों के ठीक होने के साथ ही स्वस्थ होने वाले मरीजों  की कुल संख्या बढ़कर 3,39,67,962हो गई है।
नतीजतन, भारत में स्वस्थ होने की दर 98.33% है।
केंद्र और राज्यों/केंद्र शासित प्रदेशों द्वारा निरंतर और सहयोगात्मक रूप से किए जा रहे प्रयासों के फलस्वरूप पिछले 151 दिनों से लगातार 50,000 से कम दैनिक नए कोविड मामले दर्ज किए जा रहे हैं।
पिछले 24 घंटे में 9,119 नए मरीज सामने आए हैं।
वर्तमान में 1,09,940 सक्रिय रोगी हैं। वर्तमान में ये सक्रिय मामले देश के कुल पुष्टि वाले मरीजों का 0.32 प्रतिशत हैं। यह मार्च 2020 के बाद से सबसे कम है।
देश भर में जांच क्षमता का विस्तार लगातार जारी है। पिछले 24 घंटों में कुल 11,50,538जांच की गई हैं। भारत ने अब तक कुल 63.59करोड़  जांच की गई हैं।
देश भर में जांच क्षमता को बढ़ाया गया है, साप्ताहिक पुष्टि वाले मामलों की दर 0.93 प्रतिशत है जो पिछले 62 दिनों से लगातार 2% से कम बनी हुई है। दैनिक रूप से पुष्टि वाले मामलों की दर 0.79 प्रतिशत है। दैनिक सकारात्मकता दर पिछले 52 दिनों से 2 प्रतिशत से कम और लगातार 87 दिनों से दैनिक 3 प्रतिशत से नीचे बनी हुई है।
रक्षा मंत्रालय
पोर्ट ब्लेयर में स्वदेश निर्मितभारतीय नौसेना लैंडिंग क्राफ्ट युटिलिटी एल-58 की कमीशनिंग; यह जहाज मेक इनइंडिया और आत्मनिर्भर भारत कार्यक्रम को प्रोत्साहित करेगा
लैंडिंग क्राफ्ट यूटिलिटी  मार्क चतुर्थ श्रेणी केआठवें और अंतिम जहाज इंडियन नेवल लैंडिंग क्राफ्ट युटिलिटी  एल-58 को दिनांक 18 मार्च, 2021 को पोर्ट ब्लेयर, अंडमान एंड निकोबार द्वीप समूहमें भारतीय नौसेना में कमीशन प्रदान किया गया । इस कार्यक्रम के लिएकमांडर-इन-चीफ, अंडमान एंड निकोबार कमांड  लेफ्टिनेंट जनरल मनोजपांडे मुख्य अतिथि तथा गार्डन रीच शिपबिल्डर्स एंड इंजीनियर्स लिमिटेड  के निदेशक सेवानिवृत नौसेना अधिकारी रीयर एडमिरल विपिन कुमारसक्सेना उपस्थित थे।
कमांडर कृष्ण के यादव ने जहाज के पहले कमांडिंग ऑफिसर के रूपमें कमीशनिंग वारंट पढ़ा । इस जहाज में पांच अधिकारियों और 50 नाविकों कीएक उत्साहित टीम तैनात है । जीआरएसई, कोलकाता द्वारा स्वदेश में डिजाइन औरनिर्मित जहाज की कमीशनिंग ने युद्धपोत डिजाइन और निर्माण के क्षेत्र मेंदेश के 'मेक इन इंडिया' और 'आत्मनिर्भर भारत' अभियान की उपलब्धि में एक औरअध्याय जोड़ दिया है।
एलसीयू 58 एक उभयचर जहाज है जो अपने चालक दल के अलावा 160 सैनिकों को ले जा सकता है । 900 टन की भारवहन क्षमता के साथ यह जहाजविभिन्न प्रकार के लड़ाकू वाहनों जैसे मुख्य युद्धक टैंक , बीएमएसपी, बख्तरबंद वाहन और ट्रक आदि ले जाने में सक्षम है । जहाज की लंबाई 63 मीटर है और इसमें दो एमटीए 4000 सीरीज इंजन लगे हैं जो जहाज को 15 नॉट  तक की गति से पहुंचाने में सक्षम हैं । इस जहाज मेंदुश्मन के रडार ट्रांसमिशन को भेदने में सक्षम आत्याधुनिक इलेक्ट्रॉनिकसपोर्ट मेज़र लगा है, साथ ही अत्याधुनिक एकीकृत ब्रिज प्रणाली  औरएक परिष्कृत एकीकृत प्लेटफार्म मैनेजमेंट सिस्टम  लगा है जो किक्रमशः जहाज के नौवहन व मशीनरी उपकरणों की एकल स्टेशन निगरानी की सुविधाप्रदान करता है । जहाज के मुख्य आयुध में दो स्वदेश निर्मित 30 मिमी सीआरएन 91 गन शामिल हैं जो एक स्थिर ऑप्ट्रॉनिक पेडस्टल  द्वारा नियंत्रितकी जाती हैं- जो कि भारत इलेक्ट्रॉनिक्स लिमिटेड  द्वारा निर्मितएक इलेक्ट्रॉनिक डे-नाइट डायरेक्टर साइट है । इसके अतिरिक्त जहाज में हवा, सतह और उप-पारंपरिक खतरों को बेअसर करने के लिए छह मशीनगन पोस्ट भी लगे हैं।
एलसीयू 58 पोर्ट ब्लेयर पर रखा जाएगा तथा इसे अंडमान औरनिकोबार समूह, बंगाल की खाड़ी और हिंद महासागर में समुद्र तट, खोज और बचाव, आपदा राहत, तटीय गश्ती और निगरानी अभियानों जैसी विभिन्न भूमिकाओं मेंतैनात किया जाएगा।
यह अंडमान निकोबार कमान के आदर्श वाक्य 'विक्ट्री थ्रो जॉइंटनेस/ संयुक्तताके माध्यम से जीत' को आगे बढ़ाते हुए भारतीय नौसेना की गतिशीलता, पहुंच औरलचीलेपन को बढ़ाएगा।
एमजी /एएम /एबी
(Visitor Counter : 233
सहकारिता मंत्रालय
केन्द्रीय गृह एवं सहकारिता मंत्री श्री अमित शाह मंगलवार को नई दिल्ली में "केन्द्रीय पंजीयक- सहारा रिफण्ड पोर्टल" का शुभारम्भ करेंगे
सहकारिता मंत्रालय ने गठन के बाद से ही प्रधानमंत्री श्री नरेंद्र मोदी के मार्ग दर्शन और गृह एवं सहकारिता मंत्री श्री अमित शाह के नेतृत्व में देश में सहकारी आंदोलन को मजबूत करने और सहकारी समितियों के सदस्यों के हितों की रक्षा के लिए अनेक पहल की हैं
सहकारिता मंत्रालय के आवेदन पर माननीय सर्वोच्च न्यायालय ने 29 मार्च 2023 को सहारा समूह की सहकारी समितियों के वास्तविक जमाकर्ताओं के वैध देयों के भुगतान के लिए "सहारा-सेबी रिफंड खाते" से 5000 करोड़ रुपये सहकारी समितियों के केंद्रीय रजिस्ट्रार  को हस्तांतरित किए जाने का आदेश दिया
सहारा समूह की सहकारी समितियों के प्रमाणिक जमाकर्ताओं द्वारा दावे प्रस्तुत करने के लिए एक 'ऑनलाइन पोर्टल' विकसित किया गया है
केन्द्रीय गृह एवं सहकारिता मंत्री श्री अमित शाह मंगलवार को नई दिल्ली में "केन्द्रीय पंजीयक- सहारा रिफण्ड पोर्टल" का शुभारम्भ करेंगे। सहकारिता मंत्रालय ने गठन के बाद से ही प्रधानमंत्री श्री नरेंद्र मोदी के मार्ग दर्शन और गृह एवं सहकारिता मंत्री श्री अमित शाह के नेतृत्व में देश में सहकारी आंदोलन को मजबूत करने और सहकारी समितियों के सदस्यों के हितों की रक्षा के लिए अनेक पहल की हैं।
उल्लेखनीय है कि सहारा समूह की सहकारी समितियों के जमाकर्ताओं की वैध जमा धनराशि के भुगतान संबंधी शिकायतों के समाधान के लिए सहकारिता मंत्रालय के आवेदन पर, भारत के माननीय सर्वोच्च न्यायालय ने 29 मार्च 2023 को एक आदेश दिया था। इसके तहत माननीय सर्वोच्च न्यायालय ने सहारा समूह की सहकारी समितियों के वास्तविक जमाकर्ताओं के वैध देयों के भुगतान के लिए "सहारा-सेबी रिफंड खाते" से 5000 करोड़ रुपये सहकारी समितियों के केंद्रीय रजिस्ट्रार  को हस्तांतरित किए जाने का आदेश दिया।
सहारा क्रेडिट कोऑपरेटिव सोसाइटी लिमिटेड, सहारायन यूनिवर्सल मल्टीपर्पज सोसाइटी लिमिटेड, हमारा इंडिया क्रेडिट कोऑपरेटिव सोसाइटी लिमिटेड और स्टार्स मल्टीपर्पज कोऑपरेटिव सोसाइटी लिमिटेड के प्रमाणिक जमाकर्ताओं द्वारा दावे प्रस्तुत करने के लिए एक 'ऑनलाइन पोर्टल' विकसित किया गया है।
सूक्ष्म, लघु एवं मध्यम उद्यम मंत्रालय
एससी-एसटी उद्यमियों के बीच जागरुकता पैदा करने के लिए श्री भानु प्रताप सिंह वर्मा ने झारखंड के गुमला में राष्ट्रीय एससी-एसटी हब मेगा कॉन्क्लेव का उद्घाटन किया
उद्यमिता संस्कृति को बढ़ावा देने और मंत्रालय की एनएसएसएच योजना समेत अन्य योजनाओं के बारे में जागरुकता फैलाने के लिए सूक्ष्म, लघु और मध्यम उद्यम मंत्रालय  भारत सरकार ने 18 अगस्त 2023 को टाउन हाल, गुमला  में राष्ट्रीय एससी-एसटी हब  कॉन्क्लेव का आयोजन किया। इस अवसर पर केंद्रीय एमएसएमई राज्य मंत्री श्री भानु प्रताप सिंह वर्मा, झारखंड सरकार के उद्योग विभाग के सचिव श्री जितेंद्र कुमार सिंह और अन्य वरिष्ठ गणमान्य व्यक्ति उपस्थित थे। कॉन्क्लेव में करीब 650 एससी-एसटी आकांक्षी और मौजूदा उद्यमियों ने हिस्सा लिया।
सम्मेलन को संबोधित करते हुए श्री भानु प्रताप सिंह वर्मा ने जीडीपी  और भारत से समग्र निर्यात में योगदान के संदर्भ में भारतीय अर्थव्यवस्था में एमएसएमई क्षेत्र की महत्वपूर्ण भूमिका की चर्चा की। केंद्रीय मंत्री ने कहा कि एमएसएमई न केवल रोजगार के व्यापक अवसर प्रदान करता है, बल्कि ग्रामीण और पिछड़े क्षेत्रों के औद्योगीकरण में भी मदद करता है। उन्होंने यह भी कहा कि झारखंड का एमएसएमई क्षेत्र कई प्रकार के प्राकृतिक संसाधनों से संपन्न है। साथ ही यह खनिज आधारित इकाइयों की स्थापना के लिए सबसे आकर्षक क्षेत्रों में से एक है। श्री वर्मा ने आगे कहा कि राज्य वन और खनिज आधारित उद्योगों के विकास के लिए पर्याप्त अवसर उपलब्ध कराता है और हमारा मंत्रालय इन इकाइयों को फलने-फूलने के लिए जरूरी सहायता प्रदान करने के लिए कई उपाय कर रहा है। उन्होंने एमएसएमई क्षेत्र को सशक्त बनाने के लिए सरकार की विभिन्न योजनाओं की अहमियत बताई और कहा कि इस सम्मेलन के माध्यम से राज्य के एससी-एसटी उद्यमी नवीनतम विचारों और व्यापार संभावनाओं की तलाश करेंगे। साथ ही इन योजनाओं का ज्यादा से ज्यादा लाभ उठाएंगे।
इस अवसर पर बोलते हुए एमएसएमई मंत्रालय की संयुक्त सचिव मर्सी एपाओ ने एमएसएमई क्षेत्र के लिए लागू की जा रही मंत्रालय की कई प्रमुख योजनाओं के बारे में बताया और एससी/एसटी उद्यमियों के लिए राष्ट्रीय एससी-एसटी हब योजना के तहत लागू की गई विभिन्न पहलों की जानकारी दी।
सीपीएसई, बैंकों और ऋण देने वाले संस्थानों के साथ एक विशेष तकनीकी सत्र भी आयोजित किया गया, जिसने इच्छुक और मौजूदा एससी-एसटी उद्यमियों के चर्चा करने का एक बेहतरीन मंच उपलब्ध कराया। ओएनजीसी, बीएसएनएल, दामोदर घाटी निगम लिमिटेड आदि जैसे सीपीएसई ने विक्रेता पैनलबद्ध करने की प्रक्रिया पर प्रस्तुतियां दीं। इसके साथ ही एससी-एसटी के स्वामित्व वाले एमएसई से खरीदे जा सकने वाले उत्पादों/सेवाओं के बारे में जानकारी साझा की। इस कार्यक्रम में एसबीआई, सिडबी, आईएफसीआई वेंचर कैपिटल फंड और नाबार्ड जैसे वित्तीय संस्थान भी शामिल हुए, जिन्होंने एमएसएमई क्षेत्र से संबंधित विभिन्न ऋण योजनाओं की जानकारी दी। केवीआईसी, एमएसएमई-डीएफओ, ट्राइफेड और जीईएम जैसे अन्य सरकारी निकायों ने भी इसमें हिस्सा लिया और एमएसएमई के लिए अपनी योजनाओं पर चर्चा की। कार्यक्रम में एससी/एसटी एमएसई प्रतिभागियों के पंजीकरण की सुविधा के लिए यूडीवाईएएम  पंजीकरण डेस्क भी थे।
समावेशी विकास, एससी-एसटी समुदायों के बीच उद्यमिता संस्कृति को बढ़ावा देने और सार्वजनिक खरीद नीति के तहत 4 प्रतिशत लक्ष्य तक पहुंचने के लिए सार्वजनिक खरीद प्रक्रिया में उनकी सक्रिय भागीदारी की भी चर्चा की गई।
आयुष
5वां प्राकृतिक चिकित्सा दिवस पूरे देश में भविष्य के लिए स्वास्थ्य देखभाल प्रणाली के रूप में मनाया गया
"प्रकृति भगवान का स्वरूप है, हमें उसमें मौजूद शक्ति, क्षमता और समृद्धि को समझना चाहिए" - श्री सर्बानंद सोनोवाल
5वें प्राकृतिक चिकित्सा दिवस के अवसर पर केंद्रीय आयुष मंत्री श्री सर्बानंद सोनोवाल ने नई दिल्ली में आज आयुष मंत्रालय के सहयोग से अंतर्राष्ट्रीय प्राकृतिक चिकित्सा संगठन , सूर्य फाउंडेशन द्वारा आयोजित एक कार्यक्रम में भाग लिया। इस अवसर पर श्री सोनोवल ने कहा, "प्रकृति भगवान का स्वरूप है, हमें उसमें मौजूद शक्ति, क्षमता और समृद्धि को समझना चाहिए लेकिन कभी-कभी हम इन चीजों को महत्व नहीं देते हैं और मुसीबतों से घिर जाते हैं। अगर हम प्रकृति की देखभाल करेंगे तो यह भी हमारा ख्याल रखेगी।" इस अवसर पर उपस्थित जन समुदाय के समक्ष लोक सभा अध्यक्ष श्री ओम बिड़ला का वीडियो संदेश भी प्रसारित किया गया।
मुख्य कार्यक्रम पुणे में राष्ट्रीय प्राकृतिक चिकित्सा संस्थान में आयोजित किया गया था। इस वर्ष के प्राकृतिक चिकित्सा दिवस को ''प्राकृतिक चिकित्सा: एक एकीकृत चिकित्सा'' विषय के साथ मनाया गया। इस कार्यक्रम के माध्यम से पूरे देश में प्राकृतिक चिकित्सा के साथ रोगी का उपचार के दृष्टिकोण का संदेश प्रसारित किया गया।
राष्ट्रीय प्रकृतिक चिकित्सा संस्थान, पुणे में आयोजित मुख्य कार्यक्रम में आयुष मंत्रालय में संयुक्त सचिव सुश्री कविता गर्ग मुख्य अतिथि थीं। इस अवसर पर डॉ. राघवेंद्र राव, निदेशक, सीसीआरवाईएन और राष्ट्रीय प्रकृतिक चिकित्सा संस्थान के निदेशक प्रो. डॉ. के. सत्य लक्ष्मी, पुणे क्षेत्र के महा डाक पाल श्री रामचंद्र गजभया भी उपस्थित थे।
आयुष मंत्रालय की संयुक्त सचिव सुश्री कविता गर्ग ने आज के समय में प्राकृतिक चिकित्सा के महत्व पर बल दिया। उन्होंने दैनिक जीवन में प्राकृतिक चिकित्सा के सिद्धांतों का पालन करने की सलाह दी। सुश्री कविता गर्ग ने कहा कि प्राकृतिक चिकित्सा स्टार्ट-अप और यूनिकॉर्न के लिए मार्ग प्रशस्त करने के प्रयास सभी हितधारकों द्वारा सहक्रियात्मक तरीके से किए जाने चाहिए।
इस अवसर पर 5वें प्राकृतिक चिकित्सा दिवस के उपलक्ष्य में एक विशेष आवरण लिफाफा जारी किया गया। साइकिल रैली के प्रतिभागियों को गांधी स्मृति चिन्ह दिया गया, जो नई दिल्ली, वर्धा और हैदराबाद से आए थे और पुणे में एकत्रित हुए थे। स्टार्टअप योग चैलेंज विजेताओं को प्रमाण पत्र दिए गए। इस कार्यक्रम में संकाय के साथ 25 से अधिक महाविद्यालयों के विद्यार्थियों ने भाग लिया। कार्यक्रम का समापन मल्लखंभ की प्रस्तुति के साथ हुआ।
भारत में वर्ष 2018 से हर वर्ष 18 नवंबर को प्राकृतिक चिकित्सा दिवस मनाया जाता है। इसी दिन महात्मा गांधी नेचर क्योर फाउंडेशन ट्रस्ट के आजीवन सदस्य बने और विलेख पर हस्ताक्षर किए थे। गांधी जी को भारत में प्राकृतिक चिकित्सा का संस्थापक व्यक्ति माना जाता है, क्योंकि उनके प्रयासों से ही यह उपचार प्रणाली भारत में लोकप्रिय हुई।
एमजी/एएम/एमकेएस/वाईबी
(Visitor Counter : 531
प्रधानमंत्री कार्यालय
प्रधानमंत्री श्री नरेन्द्र मोदी और ब्रिटेन के प्रधानमंत्री श्री बोरिस जॉनसन के बीच टेलीफोन पर वार्ता
(प्रधानमंत्री श्री नरेन्द्र मोदी और ब्रिटेन के प्रधानमंत्री श्री बोरिस जॉनसन के बीच आज टेलीफोन पर बातचीत हुई।
दोनों राजनेताओं ने नए दशक में भारत-ब्रिटेन रणनीतिक साझेदारी को और मजबूत करने की इच्छा व्यक्त की। उन्होंने तर्क दिया कि इस उद्देश्य के लिए एक विस्तृत रोडमैप तैयार करना उपयोगी होगा।
दोनों राजनेताओं ने भारत और ब्रिटेन के बीच जलवायु परिवर्तन के क्षेत्र में विशेषकर आपदारोधी अवसंरचना के लिए गठबंधन  के संदर्भ में आपसी सहयोग पर संतोष व्यक्त किया। प्रधानमंत्री श्री नरेन्द्र मोदी ने इस वर्ष आयोजित होने वाले कॉप-26, ग्लासगो में शामिल होने के आमंत्रण के लिए प्रधानमंत्री जॉनसन को धन्यवाद दिया।
दोनों प्रधानमंत्रियों ने कोविड-19 महामारी पर अपने विचार व्यक्त किए। प्रधानमंत्री श्री मोदी ने ब्रिटिश स्वास्थ्य मंत्री सुश्री नदीन डोरिज के कोरोना वायरस से पीड़ित होने पर चिंता व्यक्त की और उनके शीघ्र स्वास्थ्य लाभ की कामना की। प्रधानमंत्री श्री मोदी ने श्री जॉनसन को भारत आने के लिए आमंत्रित किया।
पर्यावरण, वन एवं जलवायु परिवर्तन मंत्रालय
सीओपी 14 के छठे दिवस पर स्थानीय और क्षेत्रीय सरकार दिवस मनाया गया
मरुस्थलीकरण को रोकने पर  संयुक्त राष्ट्र सम्मेलन के लिए पार्टियों  के 14वें सम्मेलन ने वर्तमान में इंडिया एक्सपो सेंटर एंड मार्ट, ग्रेटर नोएडा में आज छठे दिन में प्रवेश किया। सम्मेलन की विषयवस्तु यानी "प्रत्यावर्तित भूमि, भविष्य का पोषण" को ध्यान में रखते हुए अवक्रमित भूमि की बहाली से संबंधित मामलों पर कई विचार-विमर्श आयोजित किए गए थे।
उपरोक्त पृष्ठभूमि को ध्यान में रखते हुए वन के प्रमाणीकरण और संरक्षण के लिए नेटवर्क  ने “मरुस्थलीकरण को रोकने और पुनर्स्थापना परिदृश्य के लिए प्राकृतिक संसाधनों के प्रमाणन" पर एक पैनल चर्चा की मेजबानी की। इसमें प्राकृतिक संसाधनों के विभिन्न घटकों, जो वनों, कृषि वनों, शहरी वनों की संधारणीयता को बढ़ाते हैं और इस प्रकार भूमि अवक्रमण को रोकते हुए मरुस्थलीकरण से लड़ने में सहायता करते हैं और एलडीएन के अंतिम लक्ष्य की दिशा में आगे बढ़ते हैं, के प्रमाणन पर फोकस किया गया। पर्यावरण, वन और जलवायु परिवर्तन मंत्रालय के वरिष्ठ अधिकारी – अपर वन महानिदेशक श्री सैबल दासगुप्ता, संयुक्त सचिव श्री जिगमत टकपा, वन महानिरीक्षक सुश्री भारती और उल्लेखनीय संगठनों के प्रमुख विशेषज्ञों ने मरुस्थलीकरण को रोकने और किस तरह प्राकृतिक संसाधनों का प्रमाणीकरण विश्व स्तर पर और भारत में भूमि क्षरण की समस्या को दूर करने में मदद कर सकता है, के विषय पर अपने विचार साझा किए।
इस दौरान "स्थानीय और क्षेत्रीय सरकार दिवस" भी मनाया गया जिसने भूमि क्षरण से संबंधित मामलों पर वैश्विक विद्वानों के साथ परस्पर बातचीत करने के लिए प्रमुख हितधारकों को एक मंच उपलब्ध कराया।
यूएनसीसीडी के कार्यकारी सचिव इब्राहिम थियाव ने इस अवसर पर युवाओं को संबोधित करते हुए कहा, "आप सकारात्मक दृष्टिकोण के पक्षधर हैं। जलवायु परिवर्तन के प्रति युवाओं का जुनून प्रेरणादायक है। मैं आपको भविष्य में भूमि की पुनर्स्थापना में भाग लेने के लिए प्रोत्साहित करता हूं"।
भारत 2 से 13 सितंबर 2019 तक चलने वाले यूएनसीसीडी सीओपी14 का मेजबान देश है। प्रधानमंत्री श्री नरेन्द्र मोदी 9 सितंबर, 2019 को उच्च स्तरीय वृत्तखंड बैठक का उद्घाटन करेंगे और सम्मेलन में इस गरिमापूर्ण जनसमूह को भी संबोधित करेंगे। केंद्रीय पर्यावरण, वन और जलवायु परिवर्तन मंत्री श्री प्रकाश जावड़ेकर ने उद्घाटन दिवस पर इससे पूर्व कहा था कि यूएनसीसीडी से अच्छे परिणामों की उम्मीद है जो दिल्ली घोषणा पत्र में अधिसूचित किए जाएंगे।
नागरिक उड्डयन मंत्रालय
त्रिवेंद्रम हवाई अड्डे से चिकित्सा आवश्यक वस्तुओं की बाधारहित वितरण जारी है
कुल 300 ऑक्सीजन कंसट्रेटर, 180 ऑक्सीजन सिलेंडरों को ले जाया गया
त्रिवेंद्रम हवाई अड्डे और अग्रिम मोर्चे पर तैनात इसके कोरोना योद्धा चिकित्सा आवश्यक वस्तुओं की बाधारहित वितरण की सुविधा प्रदान करके कोविड-19 का मुकाबला करने में सक्रिय भूमिका निभा रहे हैं।
19 मई, 2021 तक त्रिवेंद्रम हवाई अड्डे के माध्यम से विभिन्न एयरलाइन्स के जरिए कुल 313 बक्से  कोविड-19 टीके का परिवहन किया गया। वहीं ऑक्सीजन संकट को दूर करने के लिए, 19 मई, 2021 तक केरल में त्रिवेंद्रम के माध्यम से कुल 300 ऑक्सीजन कंसट्रेटर और 180 ऑक्सीजन सिलेंडरों को भारतीय वायुसेना विमानों जैसे; सी17, एएन 32 से ले जाया गया।
इसके अलावा, यात्रियों की सुरक्षित यात्रा सुनिश्चित करने के लिए त्रिवेंद्रम हवाई अड्डा, केंद्र और राज्य सरकारों के निर्देशों के अनुरूप सभी कोविड-19 संबंधित दिशा-निर्देशों और प्रोटोकॉल का भी पालन कर रहा है। हवाई अड्डे के कर्मी सभी यात्रियों, हितधारकों, आगंतुकों और कर्मचारियों आदि से लगातार कोविड से बचाव के लिए उपयुक्त व्यवहार को अपनाने और भीड़ घटाने के लिए अलग-अलग तय समय की व्यवस्था को बनाए रखने के लिए अनुरोध करते हैं।
यात्रियों की सुरक्षा सुनिश्चित करने को लेकर कोविड उपयुक्त व्यवहार के बारे में जागरूकता पैदा करने के लिए हवाई अड्डे अपने टर्मिनल पर कई इलेक्ट्रॉनिक और स्थायी डिस्प्ले के माध्यम से निर्देशों को भी दिखा रहे हैं।
सभी हवाई अड्डों से कोशिश की जा रही है कि वो कोविड के खिलाफ लड़ाई में शामिल हो कर हर संभव सहायता करें। त्रिवेंद्रम हवाई अड्डे ने सभी सुरक्षा उपायों को ध्यान में रखते हुए राज्य सरकार के सहभागिता और सहयोग में एएआई और अन्य हितधारकों के कर्मचारियों के लिए कोविड-19 टीकाकरण शिविर का आयोजन किया है।
12 मई, 2021 को आईएएफ एएन 32 की आवाजाही
मंत्रिमण्डल
मंत्रिमंडल ने भारत तथा सेंट विन्सेंट और ग्रेनेडाइंस के मध्य चिकित्सा की पारंपरिक प्रणालियों के क्षेत्र में सहयोग के बारे में प्रस्तावित समझौता ज्ञापन को मंजूरी दी
प्रधानमंत्री श्री नरेन्द्र मोदी की अध्यक्षता में केंद्रीय मंत्रिमंडल ने भारत तथा सेंट विन्सेंट और ग्रेनेडाइंस के मध्य चिकित्सा की पारंपरिक प्रणालियों के क्षेत्र में सहयोग के बारे में प्रस्तावित समझौता ज्ञापन  को कार्योत्तर स्वीकृति प्रदान की है। इस समझौता ज्ञापन पर 11 सितंबर, 2019 को हस्ताक्षर हुए थे।
लाभ:
इस समझौता ज्ञापन से चिकित्सा की पारंपरिक प्रणालियों को बढ़ावा देने के लिए भारत तथा सेंट विन्सेंट और ग्रेनेडाइंस के मध्य सहयोग के लिए एक ढांचा उपलब्ध होगा। इससे इस क्षेत्र में दोनों देशों को आपसी लाभ मिलेगा। इससे भारत तथा सेंट विन्सेंट और ग्रेनेडाइंस में चिकित्सा की पारंपरिक प्रणालियों को बढ़ावा देने और प्रचार करने में मदद मिलेगी। इस समझौता ज्ञापन में उल्लिखित गतिविधियों से भारत तथा सेंट विन्सेंट और ग्रेनेडाइंस में चिकित्सा की आयुष प्रणालियों के महत्व को बढ़ावा मिलेगा। समझौता ज्ञापन के परिणामस्वरूप चिकित्सा की पारंपरिक प्रणालियों में सहयोगपूर्ण अनुसंधान करने वालेचिकित्सकों और वैज्ञानिकों के प्रशिक्षण के लिए विशेषज्ञों के आदान-प्रदान से औषधि विकास और पारंपरिक चिकित्सा के पेशे में नए नवाचारों को बढ़ावा मिलने की उम्मीद है।